पीएनबी में नीरव मोदी के 4 खाते हैं जिनमें 36 लाख रुपये हैं। पीएनबी ने डीआरटी को दिए अपने आवेदन में बताया है कि इनमें से भी दो अकाउंट में क्रमशः 5000 और 90000 रुपये हैं। पीएनबी के मुताबिक नीरव मोदी की संपत्ति की यह डिटेल दिसंबर 2017 में सीएम संपत ऐंड मेहता द्वारा तैयार की गई है। नीरव की संपत्ति में 125 पेंटिंग्स भी हैं। राजा रवि वर्मा के अलावा इस कलेक्शन में हुसैन की 53 लाख रुपये की पेंटिंग वीणा प्लेयर समेत अन्य, 1963 में हेब्बार का ऑइल वर्क, 4.6 लाख रुपये का सुरेन्द्रन नायर की लिथोग्राफ 'अबाउट ग्रोइंग विंग्स', अमित अंबाला की फ्रूट्स ऑफ फीयर', जे सुल्तान अली की परमाणु सीरीज और जयश्री चक्रवर्ती की 'फॉर्च्युन टेलर' भी शामिल हैं।